KISKŐRÖS VÁROS POLGÁRMESTERE

ELŐTERJESZTÉS

( a Képviselő-testület 2013. augusztus 29-i rendkívüli ülésére)

TÁRGY: A SZEMÉLYES GONDOSKODÁST NYÚJTÓ SZOCIÁLIS  ÉS

                 GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ

                 RENDELET MÓDOSÍTÁSA

A gyermekek védelméről és a gyámügyi igazgatásról szóló 1997. évi XXXI. törvény 151.§.(2) és (2a) bekezdései értelmében a települési önkormányzat az általa fenntartott óvodában és a közigazgatási területén az állami intézményfenntartó központ által fenntartott nevelési-oktatási intézményben a gyermekek és a tanulók számára az óvodai nevelési napokon, illetve az iskolai tanítási napokon biztosítja a gyermekétkeztetést és megállapítja a gyermekétkeztetés intézmény térítési díját. 
Az Önkormányzat közbeszerzési eljárást indított a közétkeztetési feladatok ellátására a szolgáltatási körbe tartozó intézmények bölcsődés, óvodás korú ellátottai, általános iskolás és középiskolás korú tanulói részére étkeztetési szolgáltatás nyújtására. A közbeszerzési eljárás nyertese a TS Gastro Kft. (székhelye: 2730 Albertirsa, Pesti út 32.) lett. A Kft. a rendszeres étkeztetést biztosító, szervezett élelmezési ellátásra vonatkozó – az Országos Tisztifőorvosi Hivatal által a közétkeztetők számára közzétett – táplálkozás-egészségügyi ajánlás alapján megadta az élelmezés nyersanyag díjait. Ennek megfelelően módosítani kell az étkeztetés intézményi térítési díjait.

A gyermekétkeztetés intézményi térítési díjának alapja az 1997. évi XXXI. törvény 151.§.(3) bekezdése szerint az élelmezés nyersanyagköltségének egy ellátottra jutó napi összege. A intézményi térítési díjat a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról 328/2011. (XII. 29.) Korm. rendelet 5. § (2) bekezdése alapján az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

A személyes gondoskodást nyújtó ellátások intézményi térítési díja a fenti jogszabályok és a TS GASTRO Kft által megadott nyersanyagárak figyelembevételével az alábbiak szerint változna:

	Személyes gondoskodást nyújtó ellátások
	Intézményi térítési díj



	
	Jelenlegi
	Kft. által megadott nyersanyagárak alapján  tervezett

	1.Bölcsődei gyermekétkeztetés
	340,- Ft/nap
	300,- Ft/nap                                                                                                                                                                                                                                                                                                                                                                                                                                                                                                                                                                                                                                                          

	2.Óvodai gyermekétkeztetés
	320,- Ft/nap
	285,-Ft/nap                     

	3,Általános iskolai tanulók étkeztetése

(tízórai, ebéd, uzsonna)
	 385,- Ft/nap


	345,-Ft/nap                       

	Általános iskolai ebéd (menza)
	245,- Ft/nap
	205,-Ft/nap                    

	4.Diákotthonban elhelyezett tanulók étkeztetése (reggeli, ebéd, vacsora)
	625,- Ft/nap
	530,-Ft/nap                     

	5.Középiskolai ebéd (menza)
	280,- Ft/nap
	280,-Ft/nap                            

	6. Integrált közoktatási intézmény
   -  tízórai, ebéd, uzsonna
    -  ebéd
	-
	390,-Ft/nap                      
205,- Ft/nap                           


A fentiek alapján javaslom, hogy a Képviselő-testület a személyes gondoskodást nyújtó szociális és gyermekjóléti ellátások térítési díjáról szóló rendeletet a TS GASTRO Kft által megadott nyersanyagárak alapján a rendelet-tervezetben foglaltak szerint módosítsa.

Kiskőrös, 2013. augusztus 23. 

                                                                                             Domonyi László sk.

                                                                                                  polgármester

KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

……./2013.(    ) önkormányzati rendelete

a személyes gondoskodást nyújtó szociális és gyermekjóléti ellátások térítési díjáról szóló

1/2013.(I.7.) önkormányzati rendelet módosításáról 

(Tervezet)

Kiskőrös Város Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében és 151. § (2)-(3) bekezdéseiben foglalt felhatalmazás alapján,  Magyarország helyi önkormányzatairól szóló 2011. évi CLXXXIX törvény 10.§ (1) bekezdés és 13.§ (1) bekezdés 6. és 8. pontjaiban meghatározott feladatkörében eljárva a következőket rendeli el:
1.§.
A személyes gondoskodást nyújtó szociális és gyermekjóléti ellátások térítési díjáról szóló 1/2013.(I.7.) önkormányzati rendelet ( a továbbiakban: Tr.) mellékletének 1.pont első francia bekezdése helyébe a következő rendelkezés lép: 
„1. Bölcsődei gyermekétkeztetés:300,-Ft/nap”

2.§.
A Tr. mellékletének 2-4. pontjai helyébe a következő rendelkezés lép:

„2. Óvodai gyermekétkeztetés: 285,- Ft/nap

 3. Általános iskolai tanulók étkeztetése (tízórai, ebéd, uzsonna): 345,- Ft/nap

     Általános iskolai ebéd (menza) : 205,-Ft/nap

 4. Diákotthonban elhelyezett tanulók étkeztetése (reggeli, ebéd, vacsora): 530,-Ft/nap”
3.§.

A Tr. melléklete a következő 8. ponttal egészül ki:
„8. Integrált közoktatási intézmény

      - tízórai, ebéd, uzsonna: 390,-Ft/nap
      - ebéd                           : 205,- Ft/nap”
4.§.

(1) Ez a rendelet 2013. szeptember 1. napján lép hatályba, és a hatályba lépését követő napon hatályát veszti.

(2) Hatályát veszti a Tr. 1.§-ában „a Kiskőrösi Többcélú Kistérségi Társulás intézményének kiskőrösi tagintézményében,” szövegrész.

